Document ID: 32014R1293

REGULAMENTUL DELEGAT (UE) NR. 1293/2014 AL COMISIEI
din 17 iulie 2014
privind condițiile de clasificare, fără testare, a plaselor și profilelor metalice pentru lucrări interioare de tencuire reglementate de standardul armonizat EN 13658-1, a plaselor și profilelor metalice pentru tencuiri exterioare reglementate de standardul armonizat EN 13658-2, precum și a profilelor metalice și a profilelor fasonate reglementate de standardul armonizat EN 14353 în ceea ce privește comportamentul la foc al acestora
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (1), în special articolul 27 alineatul (5),
întrucât:
(1)
Prin Decizia 2000/147/CE a Comisiei (2), a fost adoptat un sistem de clasificare a performanței produselor pentru construcții, în ceea ce privește comportamentul la foc al acestora. Plasele și profilele metalice pentru lucrări interioare de tencuire reglementate de standardul armonizat EN 13658-1, plasele și profilele metalice pentru tencuiri exterioare reglementate de standardul armonizat EN 13658-2, precum și profilele metalice și profilele fasonate reglementate de standardul armonizat EN 14353, toate prezentând o suprafață expusă care conține materii organice, se numără printre produsele pentru construcții cărora li se aplică respectiva decizie.
(2)
Aceste produse s-au dovedit a avea performanțe stabile și previzibile în ceea ce privește comportamentul la foc atunci când sunt utilizate împreună cu panouri de gips-carton pentru a forma colțuri de perete, deoarece numai o parte neglijabilă a suprafeței lor riscă să fie expusă la foc.
(3)
Plasele și profilele metalice pentru lucrări interioare de tencuire reglementate de standardul armonizat EN 13658-1, plasele și profilele metalice pentru tencuiri exterioare reglementate de standardul armonizat EN 13658-2, precum și profilele metalice și profilele fasonate reglementate de standardul armonizat EN 14353, toate prezentând o suprafață expusă care conține materii organice, ar trebui prin urmare considerate ca satisfăcând clasa E de performanță în ceea ce privește comportamentul la foc fără a mai fi necesară efectuarea de teste,
ADOPTĂ PREZENTUL REGULAMENT:
Articolul 1
Plasele și profilele metalice pentru lucrări interioare de tencuire reglementate de standardul armonizat EN 13658-1, plasele și profilele metalice pentru tencuiri exterioare reglementate de standardul armonizat EN 13658-2, precum și profilele metalice și profilele fasonate reglementate de standardul armonizat EN 14353 sunt considerate ca satisfăcând clasa E stabilită în tabelul 1 din anexa la Decizia 2000/147/CE fără a mai fi necesare testări dacă prezintă o suprafață expusă care conține materii organice.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptată la Bruxelles, 17 iulie 2014.

Labels: 12
7
1
0